
R E F E R A T
privind aprobarea contractului de asociere dintre Municipiul Timişoara şi Federaţia Română de Baschet în vederea derulării proiectului Pregatirea si participarea la Campionatul European U-18 Feminin Divizia B,

în perioada  29 iunie 2007-08 iulie 2007
Prin adresa nr. SC 2007-011707/21.05.2007,  Federaţia Română de Baschet, prin persoana                    d-nei Carmen Tocală- preşedintele federaţiei- solicită sprijin financiar în vederea organizării şi derulării proiectului „Pregătirea şi participarea la Campionatul European U-18 Feminin Divizia B ”, în perioada 29 iunie 2007- 08 iulie 2007.

Timişoara este unul dintre primele centre din România în care s-a practicat jocul de baschet, având o tradiţie de cel puţin 60 de ani, practicarea jocului făcându-se în mod sistematic după perioada celui de-al doilea război mondial acesta fiind unul din motivele pentru care a fost ales oraş-gazdă pentru organizarea şi desfăşurarea Campionatului European de Baschet Feminin divizia B.

Baschetul timişorean a fost şi este o pepinieră pentru baschetul de performanţă, jucători proveniţi din centrele de pregătire din Timişoara reprezentând România la competiţiile internaţionale ca şi componenţi ai loturilor naţionale. Echipele de baschet din Timişoara s-au numărat printre echipele de frunte din România, de-a lungul timpului, campioane naţionale la diferite categorii de vârstă, seniori, juniori, fete şi băieţi.
De asemenea, prin anvergura de care se bucură evenimentul , oraşul nostru va fi in atenţia presei naţionale şi internaţionale, proiectul devenind astfel o excelentă oportunitate de promovare a imaginii Timişoarei.
Prin urmare, propunem alocarea sumei de  100.000 lei de la bugetul local pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

